Drie jaar nadat sanger-liedjieskrywer Joe Foster die suksesvolle Ghoema Pop Album van die Jaar “Hartklank” vrygestel het, doen hy dit weer. Hy vat sowaar die volgende stap met hierdié nuwe album. Die album is baie lewendig, eerlik, kragtig, oorspronklik en sy nuwe klank is skaars vergelykbaar met sy solo-debuut vrystelling.
Hy stel die nuwe album amptelik, Woensdag, 29 Augustus 2018, by die – Rockwood Theatre in Pretoria Oos, bekend. Dis ’n vertoning wat jy nie kan mis nie. Kom vat die reuse nuwe tree saam met Joe in die Volgende Stap van sy loopbaan. Met die kragtige “showcase” van sy nuwe liedjies en die asemrowende vrystellingskonsert, gaan aanhangers weggevoer word na ‘n nuwe Joe Foster wêreld. Kom hoor van die beste snitte op die nuwe album, asook van sy vorige treffers en kuier lekker saam.